ཁྲིམས་འཆར་དེ་ལ་དགག་པ་རྒྱག་མཁན་སྤྱི་འཐུས་རྡོ་རྗེ་ཚེ་བརྟན་ལགས་ཀྱིས།སྤྱིར་བཏང་ཁྲིམས་འཆར་འདིའི་དམིགས་ཡུལ་ཐོག་ནས་ཆོལ་ཁ་དང་ཆོས་ལུགས་ཀྱི་འཐེན་འཁྱེར་མི་ཡོང་བར་ངོས་འཛིན་བྱེད་ཀྱི་ཡོད་དེ།ཚོགས་པ་ཁག་འོས་བསྡུའི་ནང་མཉམ་ཞུགས་གནང་མི་ཆོག་པ་བཟོས་པ་ཡིན་ན།ང་ཚོའི་གཞི་རྩའི་དམངས་གཙོའི་འགྲོ་སྟངས་ཐོག་ནས་བཅའ་ཁྲིམས་དང་འགལ་བའི་ཉེན་ཁ་ཞིག་མཐོང་གི་འདུགགང་ཡིན་ཟེར་ན།སྤྱིར་བཏང་ང་ཚོའི་ལམ་ལུགས་འདི་སྲིད་དོན་ཚོགས་པ་མེད་པའི་དམངས་གཙོའི་ལམ་ལུགས་ཤིག་ལ་ངོས་འཛིན་བྱེད་བཞིན་ཡོད་ཀྱང་།ད་ལྟའི་ཆར་ང་ཚོའི་སྤྱི་ཚོགས་ནང་གཞུང་འབྲེལ་གྱི་ངོས་འཛིན་ཡོད་མེད་ལ་མ་ལྟོས་པར་དཔེར་ན་བོད་རྒྱལ་ཡོངས་མང་གཙོ་ཚོགས་པ་དང་བོད་རྒྱལ་ཡོངས་རང་བཙན་ལྷན་ཚོགས་སོགས་སྲིད་དོན་ཚོགས་པར་སོ་སོས་ངོས་འཛིན་བྱས་པའི་ཐོགསྤྱི་ཚོགས་དང་ལྷག་པར་དུ་འོས་བསྡུའི་ནང་མཉམ་ཞུགས་གནང་གི་ཡོད་པ་དང་།བཅའ་ཁྲིམས་གཞིར་བཟུང་ཁོང་ཚོར་དམངས་གཙོའི་འགྲོ་ལུགས་ལྟར་དབང་ཆ་ཡོད་ཀྱང་།གཞུང་འབྲེལ་མ་ཡིན་པ་ལབ་དུས་ས་མཚམས་དེ་དཀའ་ལས་ཁག་པོ་ཞེ་དྲགས་ཆགས་བསྡད་ཡོད་པ་རེད།དེར་བརྟེན།ཐད་ཀར་གཞུང་འབྲེལ་མ་ཡིན་པའི་ཚོགས་པ་ལབ་དུས་ང་ཚོའི་དམངས་གཙོ་དང་འགལ་གྱི་ཡོད་སྟབས་དགག་བྱ་བཏོན་པ་ཡིན།ཞེས་གསུངས་སོང་།